સિલિકોન વેલીની બે દિવસની મુલાકાતે પહોંચેલા વડાપ્રધાન નરેન્દ્ર મોદીએ ડૅટા પ્રાઇવસી અને સિક્યુરિટી સુનિશ્ચિત કરવા સાથે શાસનને વધુ જવાબદાર અને પારદર્શી બનાવવાનું આજે આઇટી વર્લ્ડના માંધાતાઓ સાથેની વિચારગોષ્ઠી દરમિયાન વચન આપ્યું હતું અને ડિજિટલ ઇન્ડિયા પર પણ ભાર મૂક્યો હતો. સિલિકોન વેલીનાં સીઇઓના સમૂહ સમક્ષ બોલતાં મોદીએ ભારતમાં ૫૦૦ રેલવે સ્ટેશનો સહિત જાહેર સ્થળોએ વાઇ-ફાઇ સ્પોટ ઊભા કરવાની તેમ જ દેશનાં ૬ લાખ ગામડાં સુધી બ્રોડબેન્ડ પહોંચાડવા નેશનલ ઓપ્ટિકલ ફાઇબર નેટવર્કના વિસ્તરણની પણ ઘોષણા કરી હતી.